cyanic-selkie/wikianc huggingface dataset:
বাস্তুতান্ত্রিক সংকট
জলবায়ু পরিবর্তন
জলবায়ু পরিবর্তন পৃষ্ঠীয় এবং সামুদ্রিক উভয় বাস্তুতন্ত্রকেই বিরূপভাবে প্রভাবিত করেছে এবং টুন্ড্রা, ম্যানগ্রোভ, কোরাল রিফস, এবং গুহাসহ আরও অনেক বাস্তুতন্ত্রকে প্রভাবিত করবে বলে ধারণা করা হচ্ছে। জলবায়ু পরিবর্তনের সর্বাধিক বিরূপ প্রভাব সম্পর্কিত ঘটনাগুলো হলো ক্রমবর্ধমান বৈশ্বিক উষ্ণায়ন, বিরূপ আবহাওয়ার ঘটনা বৃদ্ধি এবং সমুদ্রের স্তর বৃদ্ধি। এই প্রভাবগুলোর সম্ভাব্য কিছু ফলাফলের মধ্যে রয়েছে প্রজাতির হ্রাস ও বিলুপ্তি, বাস্তুতন্ত্রের মধ্যকার পরিবর্তন, আক্রমণাত্মক প্রজাতির বৃদ্ধি, বনের কার্বন শোষক থেকে কার্বন নিঃসারক হয়ে ওঠা, সমুদ্রের অম্লতা, পানিচক্রে বিঘ্ন এবং প্রাকৃতিক বিপর্যয়ের ঘটনা বৃদ্ধি।
জীববৈচিত্র্য বিলুপ্তি
জীববৈচিত্র্য হ্রাস বিশ্বজুড়ে প্রজাতির বিলুপ্তির পাশাপাশি স্থানীয় আবাসে প্রজাতির হ্রাসকেও বোঝায় যার ফলে জীববৈচিত্র্য হ্রাস পায়। পরের ঘটনাটি অস্থায়ী বা স্থায়ী হতে পারে তবে তা নির্ভর করে যে পরিবেশগত অবক্ষয়ের কারণে এরূপ ক্ষতি হয়েছে তা থেকে পরিবেশীয় সুরক্ষা বা বাস্ততান্ত্রিক পুনর্গঠনের মাধ্যমে পূর্বের অবস্থায় ফিরিয়ে আনা যায় নাকি স্থায়ী ক্ষতি (ভূমি ক্ষয়ের দ্বারা) হয়েছে। বৈশ্বিক বিলুপ্তির একটি বড় কারণ হচ্ছে মানব সংঘটিত কর্মকাণ্ড যা আজ পৃথিবীর সীমা ছাড়িয়ে গেছে এবং অধিকাংশ ক্ষেত্রেই তাকে ফিরিয়ে আনা অসম্ভব।
যদিও প্রজাতির বৈশ্বিক বিলুপ্তি এর আঞ্চলিক বিলুপ্তির তুলনায় প্রাণীদের অবস্থানে বেশি নাটকীয় এবং দুঃখজনক প্রভাব রাখে; এমনকি একটি সুস্থ-সবল বাস্ততন্ত্রে ছোট্ট একটি পরিবর্তনও খাদ্যজাল এবং খাদ্যশৃঙ্খলে এতো সুদূর ভূমিকা রাখতে পারে (সহবিলুপ্তি), যা অন্য কোনো বিকল্পের অনুপস্থিতিতে কালক্রমে জীববৈচিত্র্য হ্রাসের ক্ষেত্রে ভূমিকা রাখে। জীববৈচিত্র্যের বাস্ততান্ত্রিক প্রভাব দ্বারা সাধারণত এর ক্ষতিকে প্রতিহত হয়। জীববৈচিত্র্যের হ্রাস কেবলই বাস্ততন্ত্রের গুণাবলি হ্রাস করে এবং ক্রমান্বয়ে খাদ্য সুরক্ষার জন্য বিপদ ডেকে আনে না, বরং সাথে সাথে জনস্বাস্থ্যেও ক্ষতিকর প্রভাব ফেলে।
আন্তর্জাতিক পরিবেশ সংগঠনগুলি কয়েক দশক ধরে জীববৈচিত্র্য ক্ষতি রোধে প্রচারণা চালিয়ে আসছে এবং জনস্বাস্থ্য কর্মকর্তারা এটিকে জনস্বাস্থ্য চর্চায় ওয়ান হেলথ পদ্ধতির সাথে একীভূত করেছে এবং জীববৈচিত্র্যের ক্রমবর্ধমান সংরক্ষণ আন্তর্জাতিক নীতির অংশ হিসেবে একীভূত করেছে। উদাহরণস্বরূপ, বায়োলজিকাল ডাইভারসিটি সম্পর্কিত ইউএন কনভেনশন জীববৈচিত্র্য ক্ষতি রোধে এবং বনাঞ্চলের সক্রিয় সংরক্ষণের দিকে দৃষ্টি নিবদ্ধ করে। এই কাজের জন্য আন্তর্জাতিক প্রতিশ্রুতি ও লক্ষ্যগুলি বর্তমানে টেকসই উন্নয়ন লক্ষ্য ১৫ এর "ল্যান্ড অন লাইফ" এবং টেকসই উন্নয়ন লক্ষ্য ১৪ এর "লাইফ বিলো ওয়াটার" এর জন্য কাজ করছে। তবে, ২০২০ সালে ইউনাইটেড ন্যাশনস এনভায়ররনমেন্ট প্রোগ্রাম কর্তৃক প্রকাশিত "মেকিং পিস উইথ ন্যাচার" প্রতিবেদনে দেখা গেছে যে আন্তর্জাতিক লক্ষ্য পূরণে তাদের বেশিরভাগ প্রচেষ্টা ব্যর্থ হয়েছিল ।
অতিরিক্ত জনসংখ্যা (প্রজাতি)
বনাঞ্চলে শিকারিরা প্রজাতির অতিরিক্ত জনসংখ্যার সমস্যা সমাধান করে দেয়। শিকারীরা তাদের শিকারের মাঝে দুর্বলতার লক্ষণ খুঁজতে থাকে এবং তাই সাধারণত প্রথমে বৃদ্ধ বা অসুস্থ প্রাণি শিকার করে। এর ফলে বেঁচে থাকা প্রাণীগোষ্ঠীর খাদ্যের নিশ্চয়তা এবং গোষ্ঠীর সংখ্যা নিয়ন্ত্রিত হয়।
শিকারিদের অনুপস্থিতিতে প্রজাতিতে প্রাণির সংখ্যা পরিবেশে মোট সম্পদের দ্বারা নির্ধারিত হয়, কিন্তু এটি অতিরিক্ত জনসংখ্যা নিয়ন্ত্রণ করতে পারেনা। প্রকৃতপক্ষে জমির পরিমাণ বেশি হলে জনসংখ্যার বিস্ফোরণ ঘটতে পারে যা ঐ পরিবেশের ধারণক্ষমতার বেশি। এ ক্ষেত্রে অনাহার, তৃষ্ণা এবং দুর্লভ সংস্থানের জন্য সহিংস প্রতিযোগিতা জনসংখ্যা কমাতে পারে এবং খুব সংক্ষিপ্তভাবে জনসংখ্যা একদম কমিয়ে ফেলতে পারে। লেমিংস এবং অন্যান্য প্রজাতির ইঁদুরগুলোতে দ্রুত জনসংখ্যা বৃদ্ধি এবং পরবর্তীকালে হ্রাস পাওয়ার এই চক্র রয়েছে বলে জানা যায়।
একটি আদর্শ ব্যবস্থায় যখন প্রাণীর জনসংখ্যা বৃদ্ধি পায়, তখন সেই নির্দিষ্ট প্রাণির শিকারীর সংখ্যায় বাড়ে। যে সকল প্রাণীর জন্মগত ত্রুটি বা দুর্বল জিন (যেমন দলের দুর্বল সদস্য) রয়েছে তারাও মারা যায় এবং শক্তিশালী ও স্বাস্থ্যকর প্রাণির সাথে খাবারের প্রতিযোগিতা করতে অক্ষম হয়।
বাস্তবে একটি প্রাণী যে পরিবেশে স্থানীয় নয় সেই পরিবেশে স্থানীয় প্রাণীদের তুলনায় সুবিধা পেতে পারে যেমন তারা স্থানীয় শিকারীর পক্ষে অনুপযুক্ত। যদি অনিয়ন্ত্রিত অবস্থায় থাকে তবে ঐ প্রাণী দ্রুত জনবহুল হয়ে শেষ পর্যন্ত ঐ পরিবেশকে ধ্বংস করে ফেলে।
স্থানীয় নয় এরূপ প্রজাতির প্রচলনের ফলে পশুর জনসংখ্যা বৃদ্ধির অনেক উদাহরণ রয়েছে:
আরও উদাহরণ
বাস্তঃসংস্থানিক সংকটের কয়েকটি সাধারণ উদাহরণ হল:
রমাপদো স্বামী
রোমাপদ স্বামী (জন্ম Brian Rumbaugh, ডিসেম্বর ২৭, ১৯৪৮) একজন বৈষ্ণব সন্ন্যাসী, দীক্ষিত গুরু এবং আন্তর্জাতিক কৃষ্ণ ভাবনামৃত সংঘের গভর্নিং বডি কমিশনার।
জীবন এবং কর্মজীবন
রোমাপদ স্বামী হলেন ইসকনের একজন দীক্ষা গুরু এবং ইসকনের প্রতিষ্ঠাতা-আচার্য এসি ভক্তিবেদান্ত স্বামী প্রভুপাদের অন্যতম প্রধান শিষ্য। তিনি ৫০ বছরেরও বেশি সময় ধরে ভক্তিযোগ অনুশীলনকারী। তিনি বিশ্ববিদ্যালয়, কর্পোরেট, সম্প্রদায়, যোগব্যায়াম এবং সাংস্কৃতিক কেন্দ্রগুলিতে আমন্ত্রিত উপস্থাপনা এবং কর্মশালা দিয়ে মহাদেশীয় মার্কিন যুক্তরাষ্ট্র এবং এশিয়া জুড়ে ব্যাপকভাবে ভ্রমণ করেন।  তিনি মার্কিন যুক্তরাষ্ট্র, ভারত এবং ইউরোপের বিশ্ববিদ্যালয়গুলিতে প্রাচ্য এবং পাশ্চাত্য দর্শনের উপর বক্তৃতা দিয়েছেন ।
পাঁচ সন্তানের মধ্যে সর্বকনিষ্ঠ, রোমাপাদা ব্রায়ান রামবাঘ নামে জন্মগ্রহণ করেন এবং (স্কেনিয়েটেলস, নিউ ইয়র্ক) ইউটিকা, নিউইয়র্কের একটি মধ্যবিত্ত খ্রিস্টান পরিবারে বেড়ে ওঠেন ।  তিনি স্টেট ইউনিভার্সিটি অফ নিউইয়র্ক, বাফেলোতে পড়াশোনা করেন,  যেখানে তিনি প্রি-মেড ছাত্র ছিলেন। এখানেই, ১৯৬৯ সালে, ব্রায়ান এসি ভক্তিবেদান্ত স্বামী প্রভুপাদের সাথে দেখা করেন।  মেডিক্যাল স্কুলে ভর্তি হওয়ার অল্প সময়ের মধ্যেই ব্রায়ান ইসকনে যোগ দেন।  তিনি সিদ্ধান্ত নিলেন যে, আধ্যাত্মিক জীবনে নিজেকে উৎসর্গ করে তিনি সমাজের জন্য আরও উপযোগী হবেন। ব্রায়ান ১৯৭১ সালের জুলাই মাসে এসি ভক্তিবেদান্ত স্বামী প্রভুপাদের একজন দীক্ষিত শিষ্য হয়ে ওঠেন, রোমাপদ দাস (দাস মানে ঈশ্বরের দাস) নাম প্রাপ্ত হন।  তিনি ১৯৮৩ সালে সন্ন্যাস গ্রহণ করেন (তখন তাকে " স্বামী " উপাধি দেওয়া হয়)।
১৯৭০-এর দশকের শেষের দিকে এবং ১৯৮০-এর দশকের গোড়ার দিকে, রোমাপদ স্বামী ইসকনে পাবলিক অ্যাফেয়ার্সের সহযোগী পরিচালক (১৯৭২-৭৬),  একজন মুখপাত্র হিসেবে,  এবং নিউইয়র্ক ইসকন মন্দিরের সভাপতি হিসেবে দায়িত্ব পালন করেন।
১৯৭৮ সাল থেকে, রোমাপদ স্বামী গৌড়ীয় বৈষ্ণব দর্শন উপস্থাপন করে বিশ্বব্যাপী ভ্রমণ করেছেন ।  ১৯৮৬ সাল থেকে, রোমাপদ স্বামী একজন ইসকন দীক্ষা গুরু হিসাবে কাজ করেছেন ।
মার্চ ১৯৯২ সালে, তিনি নিউ ইয়র্ক এবং নিউ জার্সির জন্য গভর্নিং বডি কমিশনার নিযুক্ত হন ।  ১৯৯৪ সালে তিনি মিডওয়েস্টার্ন মার্কিন যুক্তরাষ্ট্রের জন্য একই দায়িত্ব গ্রহণ করেন ।  বর্তমানে তিনি নিউইয়র্কে রয়েছেন এবং প্রায়ই প্রচারের কাজে ভারত ও এশিয়া ভ্রমণ করেন।
গত ২০ বছর থেকে, তিনি প্রতি বছর ভক্তি অনুশীলনকারীদের দলকে সমগ্র ভারতীয় উপমহাদেশ জুড়ে ছড়িয়ে থাকা বিভিন্ন পবিত্র স্থানে নিয়ে যাচ্ছেন।
বড় গুইসাপ
বড় গুইসাপ বা রামগাদি (বৈজ্ঞানিক নাম: Varanus salvator) হলো এক প্রকার বড় জাতের গিরগিটি। সর্বোচ্চ সাড়ে ১০ ফুটের মতো লম্বা হতে পারে এরা। তবে গড় দৈর্ঘ্য ৪ ফুট ১১ ইঞ্চির মতো। ওজন ২৫ কেজির মতো হতে পারে। তবে বেশির ভগেরি ওজন এর অর্ধেক। বড় গুইসাপ দেখতে পাওয়া যায় ভারত, শ্রীলঙ্কা, ইন্দোনেশিয়া, ইন্দোচীনে। এরা ভালো সাতারু। পৃথিবীতে কমোডো ড্রাগন হচ্ছে সবচেয়ে বড় গুইসাপ প্রজাতি। কিছু লোক বিচিত্র এই প্রাণী ও এদের বসত এলাকা বিলীন করতে উঠে পড়ে লেগেছে। তারা চামড়ার জন্য এদের ধরতে আসে।
বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
গঠন
বড় গুই বা রামগাদি দেখতে গাঢ় বাদামি বা কালচে, তাতে হলুদ রঙের রিং বিদ্যমান। পা ও নখ লম্বাটে। লেজ চ্যাপ্টা ও শিরযুক্ত। এরা দ্রুত গাছে উঠতে পারে। সাঁতরে খাল-বিল-পুকুর সহজেই পাড়ি দিতে পারে। এদের প্রধান খাদ্য কাঁকড়া, শামুক, ইঁদুর, হাঁস-মুরগির ডিম, পচা-গলা প্রাণীদেহ ও উচ্ছিষ্ট। বড় গুইসাপ মাছ, সাপ, ব্যাঙ, কাঁকড়া ও পাখি খায়। তারা ছোট কুমির, কুমিরের ডিম ও কচ্ছপও খায়।
বাংলাদেশে
বাংলাদেশে তিন প্রজাতির গুইসাপ দেখা যায়। এগুলো হলো সোনা গুই, কালো গুই ও রামগাদি বা বড় গুই। এদের প্রতিটিই বিপন্ন। কালো গুইসাপ দেশের সর্বত্র দেখা যায়। সোনা গুই পাহাড়ি এলাকায় আর রামগাদির প্রধান আবাস হলো মিঠাপানি ও লোনাপানির সঙ্গম এলাকা, নদীর মোহনা, সুন্দরবন, সেন্ট মার্টিন দ্বীপ থেকে শুরু করে সমগ্র উপকূলীয় অঞ্চল। বসতি সংকোচন ও চামড়ার জন্য ব্যাপক নিধনের কারণে আজ এরা বিপন্নপ্রায়।
আলি আতালান
আলি আতালান (জন্ম ৫ জানুয়ারি ১৯৬৮ মিডিয়াতে) একজন ইয়াজিদি ধর্মাবলম্বী কুর্দি-জার্মান রাজনীতিবিদ। পূর্বে তিনি ডাই লিঙ্কের সদস্য হিসেবে উত্তর রাইন-ওয়েস্টফালিয়ার ল্যান্ডট্যাগের সদস্য ছিলেন, তিনি বর্তমানে পিপলস ডেমোক্রেটিক পার্টির (এইচডিপি) সদস্য হিসেবে তুরস্কের সংসদের সদস্য।
প্রাথমিক জীবন এবং শিক্ষা
আলি আতালান একটি ইয়াজিদি পরিবারে বড় হন এবং ১৯৮৫ সালে জার্মানিতে আসেন। ১৯৯৭ সালে আবিতুর পাশ করার পর তিনি রুর বিশ্ববিদ্যালয় বখুমে রাষ্ট্রবিজ্ঞান ও সমাজবিজ্ঞান অধ্যয়ন করেন, যেখানে তিনি ২০০৪ সালে সামাজিক বিজ্ঞানে ডিপলোম নিয়ে স্নাতক হন।
রাজনৈতিক পেশা
ডেলমেনে আতালান ১৯৯০ সাল থেকে ১৯৯৪ সাল পর্যন্ত সিটি কাউন্সিলের সামাজিক কমিটির অন্তর্ভুক্ত ছিলেন।
১৯৯৮ সাল থেকে ২০০১ সাল পর্যন্ত গ্রিনসের সদস্য হয়ে তিনি ২০০১ সালে জার্মানিতে বাম দলের সদস্য হন। ২০০৪ সালে তিনি মুনস্টারে সিটি কাউন্সিলের সদস্য হন। ২০১০ সালের রাজ্য নির্বাচনে তিনি ডাই লিংকে নর্থ রাইন-ওয়েস্টফালিয়ার রাজ্য তালিকায় অষ্টম স্থানে ছিলেন। ২০১০ থেকে ২০১২ সালের মধ্যে, তিনি নর্থ রাইন-ওয়েস্টফালিয়ার ১৫ তম ল্যান্ডট্যাগে আসন গ্রহণ করেছিলেন।
২০১০ সালের নির্বাচনের সময়, আটলানের বিরোধীরা "পুঁজিবাদবিরোধী" স্রোতের সাথে তার সংযোগের কথা উল্লেখ করেছিলেন, যা জার্মান সংবিধানের বিরুদ্ধে শত্রুতা সন্দেহে তদন্ত করা হয়েছে। কিন্তু এর রাজনৈতিক লক্ষ্য তিনি সমর্থন করেন। অতলান তখন বলেছিলেন যে পুঁজিবাদ বিরোধী হওয়া আর সংবিধানের বিরুদ্ধে যাওয়া সমান নয় এবং জার্মান সংবিধান স্বভাবতই পুঁজিবাদী নয়। এছাড়াও এই সময়ে কুর্দিস্তান ওয়ার্কার্স পার্টি (পিকেকে) এর সাথে তার সংযোগ, যা 1984 সাল থেকে তুর্কি সরকারের সাথে খোলা সামরিক দ্বন্দ্বের মধ্যে ছিল, প্রশ্নবিদ্ধ হয়েছিল। আটলান স্পষ্ট করে বলেছিলেন যে তিনি পিকেকে- এর সদস্য নন, কিন্তু তিনি বলেছিলেন যে জার্মান সরকার পিকেকে- এর উপর নিষেধাজ্ঞা পাল্টা উৎপাদনশীল এবং জার্মানির অবস্থান তুরস্কের দ্বারা কুর্দিদের বিরুদ্ধে সহিংসতাকে ন্যায্যতা দেওয়ার জন্য ব্যবহার করেছিল।
২০১৫ সালের এপ্রিল, আতলানকে পিপলস ডেমোক্রেটিক পার্টি (এইচডিপি) গ্র্যান্ড ন্যাশনাল অ্যাসেম্বলির আসন্ন সংসদ নির্বাচনের জন্য তাদের নির্বাচনী তালিকায় মনোনীত করেছিল। সহপাঠী সদস্য ফ্লেকনাস উকার সাথে তিনি প্রথম ইয়াজিদি বিধানসভার সদস্য হন। ২০১৫ সালের নভেম্বরের সাধারণ নির্বাচনে তিনি আবার প্রার্থী হন, কিন্তু নির্বাচিত হননি।
২০১৫ সালের ১ নভেম্বর, কুর্দি-তুর্কি দ্বন্দ্ব পুনরায় শুরু হওয়ার পর, নুসাইবিন শহরে তুর্কি কর্তৃপক্ষ কারফিউ জারি করে। গ্র্যান্ড ন্যাশনাল অ্যাসেম্বলির সদস্য অতলান এবং গুলসার ইলদারাম কারফিউর প্রতিবাদে অনশন শুরু করেন। তুরস্কের ক্যাসেশন কোর্টের রাষ্ট্রীয় প্রসিকিউটর বেকির শাহিন ১৭ মার্চ ২০২১ তারিখে সাংবিধানিক আদালতে একটি মামলা দায়ের করেন, যাতে আটলান এবং ৬৮৬ জন এইচডিপি রাজনীতিবিদদের রাজনৈতিক অংশগ্রহণের জন্য পাঁচ বছরের নিষেধাজ্ঞা দাবি করা হয়। কুর্দিস্তান ওয়ার্কার্স পার্টির (পিকেকে) সঙ্গে দলগুলোর কথিত সাংগঠনিক যোগাযোগের কারণে এইচডিপি বন্ধ করার অনুরোধ জানিয়ে যৌথভাবে মামলাটি দায়ের করা হয়েছিল।
এবারডিন পর্বত
এবারডিন পর্বত কানাডার আলবার্টা প্রদেশের ব্যানফ জাতীয় উদ্যানের লুইস হ্রদ এলাকার অন্তর্গত একটি পর্বত চূড়া। ভৌগোলিক ভাবে পর্বতটি কানাডিয় রকিজের অংশ। এটির নিকটতম পর্বত,  দক্ষিণ পশ্চিমে অবস্থিত লেফ্রয় পর্বত। এবারডিন ও হ্যাডো পর্বত একই স্তুপপর্বতের দুইটি চূড়া, তবে চূড়া দুইটি এবারডিন হিমবাহ দিয়ে বিভক্ত।
ইতিহাস
১৮৯৭ সালে কানাডার ৭ম গভর্নর জেনারেল লর্ড এবারডিনের সম্মানে কানাডার ভূমি জরিপকারি জেমস জোসেফ ম্যাকআর্থার এই পর্বতের নামকরণ করেন। ১৮৯৭ সালের আগে এই পর্বতটি 'হেজেল চূড়া' নামে পরিচিত ছিল, তবে হেজেলের পরিচয় জানা যায়নি। ১৮৯৪ সালে স্যামুয়েল ই এস এলেন, এল এফ ফ্রিসেল এবং ওয়াল্টার ডি উইলকক্স সর্বপ্রথম এই পর্বত আরোহণ করেছিলেন। ১৯১৭ সালে ভি এ ফ্লিন হ্যাডো পর্বত চূড়া হতে এবারডিন হিমবাহে নেমে তুষার ও বরফে আবৃত সরু খাড়ি আরহণ করে এবারডিন পর্বতের চূড়ায় উঠেছিলেন। ১৯৫২ সালে জিওগ্রাফিকাল নেমস বোর্ড অব কানাডা এই নামটি আনুষ্ঠানিকভাবে লিপিবদ্ধ করে।
ভূতত্ত্ব
ব্যানফ জাতীয় উদ্যানের অন্যান্য পর্বতের মত এবারডিন পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়।
জলবায়ু
কোপেনের জলবায়ু শ্রেনীবিভাগ অনুযায়ী এবারডিন পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ুপ্রবাহ থাকলে -৩০° সেলসিয়াস পর্যন্ত নেমে যায়।
মেট্রোপলিটন পুলিশ (বাংলাদেশ)
মেট্রোপলিটন পুলিশ বা মহানগর পুলিশ হলো বাংলাদেশ পুলিশের একটি বিশেষ শাখা। বাংলাদেশে আটটি মেট্রোপলিটন পুলিশের শাখা আছে। ১৯৭৬ সালে ঢাকা মেট্রোপলিটন পুলিশ ইউনিট চালু করার মাধ্যমে এই শাখা যাত্রা শুরু করে।
ত্রিনিদাদ ও টোবাগো জাতীয় ফুটবল দল
ত্রিনিদাদ ও টোবাগো জাতীয় ফুটবল দল (Trinidad and Tobago national football team) হচ্ছে আন্তর্জাতিক ফুটবলে ত্রিনিদাদ ও টোবাগোর প্রতিনিধিত্বকারী পুরুষদের জাতীয় দল, যার সকল কার্যক্রম ত্রিনিদাদ ও টোবাগোর ফুটবলের সর্বোচ্চ নিয়ন্ত্রক সংস্থা ত্রিনিদাদ ও টোবাগো ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৪৪ সাল হতে ফুটবলের সর্বোচ্চ সংস্থা ফিফার এবং ১৯৬৪ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯০৫ সালের ২১শে জুলাই তারিখে, ত্রিনিদাদ ও টোবাগো প্রথমবারের মতো আন্তর্জাতিক খেলায় অংশগ্রহণ করেছে; ব্রিটিশ গায়ানায় অনুষ্ঠিত উক্ত ম্যাচে ত্রিনিদাদ ও টোবাগো ব্রিটিশ গায়ানকে ৪–১ গোলের ব্যবধানে পরাজিত করেছে।
২৩,০০০ ধারণক্ষমতাবিশিষ্ট হাসেলি ক্রোফোর্ড স্টেডিয়ামে সোকা যোদ্ধা নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ত্রিনিদাদ ও টোবাগোর কুভায় অবস্থিত। বর্তমানে এই দলের ম্যানেজারের দায়িত্ব পালন করছেন টেরি ফেনউইক এবং অধিনায়কের দায়িত্ব পালন করছেন আল-বাতিনের মধ্যমাঠের খেলোয়াড় খালিম হাইল্যান্ড।
ত্রিনিদাদ ও টোবাগো এপর্যন্ত মাত্র ১ বার ফিফা বিশ্বকাপে অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করেছিল। অন্যদিকে, কনকাকাফ গোল্ড কাপে ত্রিনিদাদ ও টোবাগো এপর্যন্ত ১৬ বার অংশগ্রহণ করেছে, যার মধ্যে সেরা সাফল্য হচ্ছে ১৯৭৩ কনকাকাফ চ্যাম্পিয়নশিপের রানার-আপ হয়েছিল।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০১ সালের জুন মাসে প্রকাশিত র‌্যাঙ্কিংয়ে ত্রিনিদাদ ও টোবাগো তাদের ইতিহাসে সর্বোচ্চ অবস্থান (২৫তম) অর্জন করে এবং ২০১০ সালের অক্টোবর মাসে প্রকাশিত র‌্যাঙ্কিংয়ে তারা ১০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ত্রিনিদাদ ও টোবাগোর সর্বোচ্চ অবস্থান হচ্ছে ৩৬তম (যা তারা ১৯৩৭ সালে অর্জন করেছিল) এবং সর্বনিম্ন অবস্থান হচ্ছে ১২১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
দারুল হাদিস লতিফিয়াহ
দারুল হাদিস লতিফিয়াহ (পূর্বের নামঃ মাদ্রাসা-এ-দারুল কিরাত মজিদিয়াহ) ইংল্যান্ডের বৃহত্তর লন্ডনের বেথনাল গ্রিনে অবস্থিত স্বাধীন ইসলামিক শিক্ষাপ্রতিষ্ঠান (মাদ্রাসা)। প্রতিষ্ঠানটি ১১ থেকে ২০ বছর বয়সী ছেলেদের পাঠদান করায়। ১৯৭৮ সালে আবদুল লতিফ চৌধুরী (ফুলতলী সাহেব)-এর পরিচালনায় স্থানীয় মুসলিম সম্প্রদায়ের নেতৃবৃন্দ এটি প্রতিষ্ঠা করেছিলেন।
ইতিহাস
১৯৭৮ সালে প্রতিষ্ঠানটি প্রতিষ্ঠিত হয়। আবদুল লতিফ চৌধুরী (ফুলতলী সাহেব)-এর পরিচালনায় স্থানীয় মুসলিম সম্প্রদায়ের নেতারা মাদ্রাসা-এ-দারুল কিরাত মজিদিয়াহ নামে এটি প্রতিষ্ঠিত করেন। প্রথমদিকে শিক্ষা কার্যক্রমগুলো মূলত লন্ডনের ই১ নিউ রোডের একটি ভাড়া সম্পত্তিতে (বাড়ি) অনুষ্ঠিত হয়। ব্যক্তিগত অনুদানের মাধ্যমে স্থানীয় সম্প্রদায়ের নেতারা সম্পত্তিটি কেনার জন্য তহবিল সংগ্রহ করেন। ১৯৮১ সাল ১ কর্নওয়াল অ্যাভিনিউ, লন্ডন, ই২ ০এইচডব্লিউ (পূর্বের ৪৬-৪৮ ক্যানন স্ট্রিট রোড, লন্ডন, ই১ ০বিএইচ) ঠিকানার বর্তমান ভবনটি কেনা হয়।
মাদ্রাসাটি শিক্ষার্থীদের জন্য বাংলা এবং কুরআন বিষয়ে শিক্ষা প্রদান করে। মাদ্রাসাটিতে ৫ থেকে ১৬ বছর বয়সী ২০০ জনেরও বেশি শিক্ষার্থী রয়েছে। ক্লাসগুলি সপ্তাহের কর্মদিবসের বিকাল ৫ টা থেকে সন্ধ্যা ৭ টা পর্যন্ত এবং সাপ্তাহিক ছুটি দিনগুলোতে সকাল ১০ টা থেকে দুপুর ১ টা পর্যন্ত চলে।
জ্যাকলিন উইলিয়ামস
জ্যাকলিন উইলিয়ামস (জন্ম ৪ মার্চ ১৯৭৬) একজন জামাইকার ক্রিকেট আম্পায়ার। ২০১৫ আইসিসি মহিলা ওয়ার্ল্ড টি-টোয়েন্টি কোয়ালিফায়ার টুর্নামেন্টে প্রথম তিনি একজন আম্পায়ার হয়ে দাঁড়িয়েছিলেন। ২০১৬ সালে, ওয়েস্ট ইন্ডিজের ঘরোয়া ৫০ ওভারের প্রতিযোগিতায় তিনি প্রথম মহিলা আম্পায়ার হয়েছিলেন, যখন তিনি ২০১৫–১৬ আঞ্চলিক সুপার ৫০ টুর্নামেন্টে ত্রিনিদাদ ও টোবাগো এবং আইসিসি আমেরিকার মধ্যকার একমাত্র অন-ফিল্ড আম্পায়ার ছিলেন।
জার্সিতে ২০১৬ আইসিসি বিশ্ব ক্রিকেট লীগ পঞ্চম বিভাগ প্রতিযোগিতায়, ২২ শে মে ওমান ও নাইজেরিয়ার মধ্যকার ম্যাচ চলাকালীন তিনি তৃতীয় আম্পায়ার ছিলেন। তার সহকর্মী স্যু রেডফার্ন মাঠের অন্যতম আম্পায়ার ছিলেন।,অর্থাৎ প্রথমবারের মতো আইসিসি টুর্নামেন্টে দুই মহিলা আম্পায়ার পুরুষদের ম্যাচে দায়িত্ব পালন করেছিলেন।
অক্টোবরে ২০১৬ সালে তিনি আইসিসি ওয়ার্ল্ড ক্রিকেট লীগ চতুর্থ বিভাগ প্রতিযোগিতায় ম্যাচে পরিচালনার জন্য আটজন আম্পায়ারের একজন হিসাবে নির্বাচিত হয়েছিলেন। ২০১৭ সালের জানুয়ারিতে, তিনি ২০১৭ মহিলা ক্রিকেট বিশ্বকাপের বাছাইপর্ব প্রতিযোগিতার ম্যাচগুলোতে আইসিসির নির্ধারিত চারজন মহিলা আম্পায়ারের একজন ছিলেন। অক্টোবরে ২০১৮, তিনি ২০১৮ আইসিসি মহিলা বিশ্ব টুয়েন্টি২০ প্রতিযোগিতার জন্য নির্বাচিত ১২জন অন-ফিল্ড আম্পায়ারের মধ্যে তার নামও ছিল। ২০১৯ সালের মে মাসে আন্তর্জাতিক ক্রিকেট কাউন্সিল তাকে আম্পায়ারদের আইসিসি ডেভেলপমেন্ট প্যানেলে আটজন মহিলার মধ্যে সেও একজন ছিল।
মফিজউদ্দীন আহমদ শিক্ষা কমিশন, ১৯৮৭
মফিজউদ্দীন আহমদ শিক্ষা কমিশন, ১৯৮৭ বাংলাদেশের একটি শিক্ষা সংস্কারমূলক শিক্ষা কমিশন। এটি জাতীয় শিক্ষা কমিশন, ১৯৮৭ নামেও পরিচিত। ১৯৮৭ সালে বাংলাদেশ সরকার জাহাঙ্গীরনগর বিশ্ববিদ্যালয়ের উপাচার্য মফিজ উদ্দীন আহমেদ কে প্রধান করে একটি শিক্ষা কমিশন গঠন করে। এই কমিশনের উপর পূর্ববর্তী কমিশনের ত্রুটি ও পরিবর্তন, শিক্ষা ব্যবস্থার মানোন্নয়ন ও পুনর্বিন্যাসের দায়িত্ব দেওয়া হয়।
বাংলাদেশের শিক্ষা ব্যবস্থার উপরে ব্যপক গবেষণা চালায়। তারা দেশের বিভিন্ন সভা, সেমিনার ও আলোচনাসভায় অংশগ্রহণ করে, বিভিন্ন পেশাজীবী মানুষের সাক্ষাৎকার গ্রহণ করে। এছাড়াও এই কমিশন নানা শিক্ষানুরাগী ও শিক্ষাবিদগণের নিকট পরামর্শ গ্রহণ করে। এভাবে তারা দেশের সম্যক শিক্ষাব্যবস্থা সম্পর্কে ধারণা নেওয়ার প্রচেষ্টা চালায়। এমনকি এই কমিশনের দুই সদস্য বহিঃবিশ্বের শিক্ষাব্যবস্থা পর্যবেক্ষণের জন্য থাইল্যান্ড, চীন, ফিলিপাইন ও জাপান সফর করে। প্রায় এক বছর গবেষণা করে ১৯৮৮ সালের ২৬ ফেব্রুয়ারি কমিশন তাদের রিপোর্ট সরকারের নিকট পেশ করে।
প্রস্তাবসমূহ
এই কমিশন নিম্ন মাধ্যমিক শিক্ষা থেকে উচ্চতর শিক্ষা পর্যন্ত বিভিন্ন বিষয়ে সরকারকে পরামর্শ প্রদান করেছিলো। বিশেষ করে বাংলাদেশের বিশ্ববিদ্যালয় সংক্রান্ত কিছু গুরুত্বপূর্ণ পরামর্শ দিয়েছিলো। সেগুলোর মধ্যে উল্লেখযোগ্য:
ডিগ্রি বিষয়ক প্রস্তাব
এই কমিশন বাংলাদেশের উচ্চ শিক্ষার অগ্রগতি বিষয়ক একটি সুনিদিষ্ট প্রস্তাব করে। রিপোর্টে উল্লেখ করে, বাংলাদেশের উচ্চ শিক্ষা ব্যবস্থায় তিন বছর মেয়াদী ডিগ্রি কোর্স এবং দুই বছরের মাস্টার্স কোর্স চালু থাকবে। এই কমিশন আরো প্রস্তাব দেয়, ডিগ্রি শ্রেণীর শিক্ষার্থীরা পড়াশোনার জন্য তিনটি বিষয় নির্বাচন করতে পারবে এবং তৃতীয় বর্ষের সময় এই তিনটি বিষয় থেকে যেকোন একটি বিষয়ে কারিগরী শিক্ষা গ্রহণ করবে। কোনো শিক্ষার্থী ডিগ্রি পরীক্ষার চূড়ান্ত ফলাফলে এই তিনটি বিষয়ের যে বিষয়ে ৭০% এর বেশি নম্বর অর্জন করতে পারবে, তাকে উক্ত বিষয়ের উপর অনার্স ডিগ্রি প্রদান করা হবে। তবে একই সাথে কমিশন দেশের ডিগ্রি কলেজসমূহের অবকাঠামোগত উন্নয়ন ও শিক্ষার মান নিশ্চিতকরণ, শিক্ষার সুযোগ সম্প্রসারণের সুপারিশ করে।
স্মৃতির শহর
স্মৃতির শহর  শামসুর রাহমানের লেখা একটি বই। ১৯৭৯ সালে চট্টগ্রামের শিশু সাহিত্য বিতান প্রকাশনার মাধ্যমে তিনি বইটি প্রথম প্রকাশ করেন। বইটির বর্তমান প্রকাশক প্রথমা প্রকাশন। বইটি প্রকাশকালে কবির বয়স ছিল প্রায় ৫০ বছর।
২০২৩-এ টাইটান নিমজ্জনের ঘটনা
ওশানগেট দ্বারা পরিচালিত টাইটান কানাডার নিউফাউন্ডল্যান্ড উপকূলে উত্তর আটলান্টিক মহাসাগরের আন্তর্জাতিক জলভাগে ২০২৩ সালের ১৮ই জুন নিখোঁজ হয়। ডুবোজাহাজটি টাইটানিকের ধ্বংসাবশেষ দেখতে একটি পর্যটক অভিযানে ছিল, এতে পাঁচজন আরোহী ছিল। ডুবোজাহাজটি ধ্বংসস্তূপের জায়গায় অভিযানের জন্য সমুদ্রের নীচে নিমজ্জিত হয়েছিল, কিন্তু নিমজ্জিত হওয়ার ১ ঘন্টা ৪৫ মিনিট পরে ডুবোজাহাজের সঙ্গে যোগাযোগ বিচ্ছিন্ন হয়ে যায়, এবং সেদিনের পরে যখন এটি তার নির্ধারিত সময়ের মধ্যে জলের উপরে উঠে উত্থিত হয়নি তখন কর্তৃপক্ষকে অবহিত করা হয়েছিল। ডুবোজাহাজে আনুমানিক চার দিনের শ্বাস-প্রশ্বাসের বায়ু সরবরাহ ছিল, যা ২০২৩ সালের ২২শে জুন সকালে শেষ হয়ে যাবে বলে আশা করা হচ্ছে।
ডুবোযানটির নিরাপত্তা নিয়ে ইতিপূর্বেও উদ্বেগ প্রকাশ করা হয়েছিল। মার্কিন উপকূলরক্ষী বাহিনী, মার্কিন নৌবাহিনী, কানাডীয় উপকূলরক্ষী বাহিনী ও কানাডীয় সামরিক বাহিনীর নেতৃত্বে একটি আন্তর্জাতিক দল দ্বারা অনুসন্ধান ও উদ্ধার প্রচেষ্টা চালানো হচ্ছে।
তারা মন্দির, তারাপীঠ
তারাপীঠের তারা মন্দির প্রাচীন বঙ্গ তথা রাঢ় বাংলার এক সাধন পীঠ বা সিদ্ধপীঠ; মতান্তরে, জাগ্রত শক্তিপীঠ এবং উপপীঠ। এখানে দেবী উগ্রতাঁরার শিলারূপ প্রতিষ্ঠিত রয়েছে। তারাপীঠ ভারতের অত্যন্ত জনপ্রিয় সাধন ক্ষেত্র ও তন্ত্রের অভীষ্ট স্থান।
ইতিহাস ও জনশ্রুতি
ব্রহ্মার মানসপুত্র বশিষ্টদেব সাধন ক্রিয়ার জন্য কামরূপে পাড়ি দেন কিন্তু কামরূপ রাজ্য কামাক্ষায় ম্লেচ্ছাচারে ক্রুদ্ধ হয়ে তিনি আসামদেশ ত্যাগ করেন। এরপর তিনি সাধন পদ্ধতির জন্য রাঢ় বাংলায় পাড়ি দেন। রাঢ়দেশে অন্তর্গত বক্রেশ্বরের ঈশান কোন অবস্থিত দ্বারকা নদীর পূর্ব তীরে শ্মশানে প্রতিষ্ঠিত এক পঞ্চমুন্ডির আসনে তিনি গভীর তপস্যায় বসেন এবং সিদ্ধিলাভ করেন। তিনি দেবী উগ্রতাঁরার মাতৃরূপ দর্শন করেন। পরে একই আসনে সিদ্ধিলাভ করেন সাধক বামাক্ষ্যাপা।
মন্দিরের গঠন
উত্তরমুখী আটচালা মন্দিরটি লাল ইঁটে নির্মিত। এর ভিতের দেওয়াল বেশ মোটা। উপরিভাগে শিখর পর্যন্ত একাধিক ধনুকাকৃতি খিলান উঠেছে। চারচালার ওপরে চার কোণে চারটি ছোট ছোট চূড়া অবস্থিত। মন্দিরের চূড়ায় একটি তামার পত্তাকাসহ ত্রিশীল তিনটি পদ্ম ভেদ করে উঠেছে। মন্দিরের প্রবেশপথের মধ্য খিলানের ওপর দুর্গার প্রতিকৃতি রয়েছে। উত্তরদিকে বামপাশের খিলানের ওপর কুরুক্ষেত্র যুদ্ধের ঘটনা, ভীষ্মের শরশয্যা, অশ্বত্থমা হত প্রভৃতি মহাভারতের কাহিনী উৎকীর্ণ রয়েছে। মন্দিরের উত্তর ভিতের পূর্বদিকে সীতাহরণ, অকালবোধন, রাম ও রাবণের যুদ্ধের দৃশ্য এবং পশ্চিমদিকে কৃষ্ণলীলার চিত্র খোদিত। ১২ ফুট X ৬ ফুট মাপের মন্দিরের গর্ভগৃহে দেবীমূর্তি সংস্থাপিত।
মূর্তির বর্ণনা
শিবের একটি লীলাস্বরূপ শিশুরূপ হল সদ্যোজাত। সেই সদ্যোজাতকে স্তন্যপানরতা তারার মূল প্রস্তরমূর্তিটি একটি তিন ফুট উঁচু ধাতব মূর্তির মধ্যে রাখা থাকে। দর্শনার্থীরা সাধারণত ধাতব মূর্তিটিই দর্শন করে থাকেন। এই মূর্তিটি তারা দেবীর ভীষণা চতুর্ভূজা, মুণ্ডমালাধারিণী এবং লোলজিহ্বা মূর্তি। এলোকেশী দেবীর মস্তকে রৌপ্যমুকুট থাকে। বহির্মূর্তিটি সাধারণট শাড়ি-জড়ানো অবস্থায় গাঁদা ফুলের মালায় ঢাকা অবস্থায় থাকে। মূর্তির মাথার উপরে থাকে একটি রূপোর ছাতা। মূর্তিটির কপালে সিঁদুর লেপা থাকে। পুরোহিতেরা সেই সিঁদুরের টীকা পরিয়ে দেন দর্শনার্থীদের। প্রতিকৃতি বিগ্রহের নিচে গোল্কার বেদীতে দুটি রূপোর পাদপদ্ম থাকে। ভক্তরা নারকেল, কলা বা রেশমি শাড়ি দিয়ে দেবীর পূজা দেন। তারাদেবীর মূল মূর্তিটিকে "তারার কোমল রূপের একটি নাটকীয় হিন্দু প্রতিমা" বলে অভিহিত করা হয়েছে।
বন্ধু কাজল ভ্রমরা
বন্ধু কাজল ভ্রমরা জসীম উদ্‌দীন রচিত এবং সুরারোপিত একটি জনপ্রিয় লোকসঙ্গীত। ১৯৮৬ সালে মুক্তিপ্রাপ্ত বাংলা চলচ্চিত্র "রঙিন রাখাল বন্ধু"-তে গানটি ব্যবহার প্রথম ব্যবহার করা হয়। এরপর গানটি ঋতুপর্না সেনগুপ্ত অভিনীত "রঙিন রাখাল বন্ধু" চলচ্চিত্রেরই ১৯৯৫ সালের ভারতীয় পুনঃনির্মাণ "রাখাল রাজা" তে ও ব্যবহার করা হয়। এছাড়াও গানটি বাংলাদেশি অভিনেতা মোশাররফ করিম অভিনীত ২০১৫ সালের ঈদ আয়োজনে মুক্তি প্রাপ্ত বাংলা নাটক "শিক্ষাসফর" এ ব্যবহার করা হয়।
গানের কথা
ও কী ও বন্ধু কাজল ভ্রমরারে
কোন দিন আসিবেন বন্ধু কয়া যাও কয়া যাও রে।।
ঘাড়ের গামছা থুইয়া যাও রে
বন্ধু কাজল ভ্রমরারে
বটবৃক্ষের ছায়া যেমন রে
মোর বন্ধুর মায়া তেমন রে।
বন্ধুরে, বন্ধুরে, বন্ধুরে।
বাল্যবিবাহ
থাম্ব|বিয়ের পূর্বে মেরি এন্তইনেত্তে-কে লুইস অগাস্তে-র সামনে উপস্থাপন।১৬ মে, ১৭৭০ সালে ১৫ বছর বয়সে তার বিয়ে হয়। বাল্যবিবাহ হল অপ্রাপ্তবয়স্ক ব্যক্তির আনুষ্ঠানিক অথবা অনানুষ্ঠানিক বিবাহ। আইনত বিয়ের বয়স ১৮ বৎসর, বিশেষত মেয়েদের ক্ষেত্রে। কিন্তু বিশেষ ক্ষেত্রে অভিবাবকের অনুমতি সাপেক্ষে এই বয়সের আগেও বিয়ের অনুমতি দেয়া হয়। যদিও আইন অনুযায়ী বিয়ের বয়স ১৮ বৎসর, তারপরও কিছু কিছু দেশের নিজস্ব প্রথাকেই আইনের চেয়ে বেশি গুরুত্ব দেয়া হয়। বাল্যবিবাহে মেয়ে এবং ছেলে উভয়ের উপরই প্রভাব পড়ে। তবে মেয়েরাই বেশি ক্ষতিগ্রস্ত হয়, বিশেষত নিম্ন আর্থসামাজিক পরিস্থিতির কারণে।  বেশিরভাগ বাল্যবিবাহে দুজনের মধ্যে শুধু একজন অপ্রাপ্তবয়স্ক হয়ে থাকে। বিশেষত মেয়েরাই বাল্যবিবাহের শিকার বেশি হয়। বাল্যবিবাহের কারণগুলোর মধ্যে রয়েছে প্রধানত - দরিদ্রতা, যৌতুক, সামাজিক প্রথা, বাল্যবিবাহ সমর্থনকারী আইন, ধর্মীয় ও সামাজিক চাপ, অঞ্চলভিত্তিক রীতি, অবিবাহিত থাকার শঙ্কা, নিরক্ষরতা এবং মেয়েদের উপার্জনে অক্ষম ভাবা।
নাইজার, চাদ, মালি, ভারত, বাংলাদেশ, গিনিও মধ্য আফ্রিকার কিছু দেশে বাল্যবিবাহের হার সবচাইতে বেশি, যা প্রায় ৬০% এর উপর। ২০০৩-২০০৯ জরিপ অনুযায়ী, নাইজার, চাদ, বাংলাদেশ, মালি এবং ইথিওপিয়াতে ১৫ বছরের নিচে শিশুদের বাল্যবিবাহের হার ২০% এর উপর।
ইতিহাস
থাম্ব|১৫৩৩ সালে স্যাক্সনি রাজ্যের রাজকন্যা এমিলিয়া মাত্র ১৬ বছর বয়সে প্রাচীন রোমান সাম্রাজ্যের রাজপুত্র ৪৮ বছর বয়সী জর্জ -কে বিয়ে করেন। শিল্প বিপ্লবের আগে, ভারত, চীন এবং পূর্ব ইউরোপ সহ বিশ্বের অনেক অংশে, নারীরা তাদের মধ্য কিশোর বয়সে বয়ঃসন্ধিতে পৌঁছানোর পর পরই বিয়ে করার প্রবণতা ছিল। যে সব সমাজে জনসংখ্যার অধিকাংশই ক্ষুদ্র কৃষি সম্প্রদায়ে বাস করত, তারা ঊনবিংশ শতাব্দীতে এই বিবাহ চর্চা করতো বলে চিহ্নিত ছিল। পুরুষদের সমাজে দেরিতে বিয়ে করার প্রবণতা ছিল যেখানে একটি বিবাহিত দম্পতি তাদের নিজস্ব একটি পরিবার প্রতিষ্ঠা করার আশা করতো। এর মানে সাধারণত পুরুষরা অবিবাহিত থাকে যতক্ষণ না তারা একটি নতুন বাড়ি তৈরির করার জন্য পর্যাপ্ত সম্পদ জমা করতে পারতো এবং কিশোরী মেয়েদের সাথে তাদের প্রাপ্তবয়স্ক বয়সে বিয়ে হতো।
ঐতিহাসিকভাবে, বিশ্বব্যাপী বাল্যবিবাহ একটি প্রচলিত প্রথা। তবে এই প্রথা প্রশ্নবিদ্ধ হয় বিংশ শতাব্দীর দিকে যখন বিভিন্ন দেশে বিয়ের সর্বনিম্ন বয়স বৃদ্ধি পায়।
প্রাচীন ও মধ্যযুগীয় সমাজে মেয়েদের সাধারণত বয়ঃসন্ধির আগেই বিয়ে দেয়া হত। প্রাচীন গ্রিসে কম বয়সে বিয়ে এবং মাতৃত্ব উৎসাহিত করা হত। এমনকি ছেলেদের ও তাদের কৈশোরেই বিয়ের জন্য উৎসাহ দেয়া হত। বাল্যবিবাহ ও কৈশোরে গর্ভধারণ খুবই সাধারণ ঘটনা ছিল।
টাটা হিতাচি কনস্ট্রাকশন মেশিনারী
টাটা হিতাচি কনস্ট্রাকশন মেশিনারী কোম্পানি প্রাইভেট লিমিটেড টাটা মোটরস এবং জাপানের হিতাচি কনস্ট্রাকশন মেশিনারীর মধ্যে ভারত-ভিত্তিক একটি যৌথ উদ্যোগ। এটি পূর্বে টেলকো কনস্ট্রাকশন মেশিনারী কোম্পানি লিমিটেড নামে পরিচিত ছিল।
বাল্যবিবাহ
ইতিহাস
প্রাচীন রোমে মেয়েদের বিয়ের বয়স ছিল ১২ বছরের উপর এবং ছেলেদের ১৪ বছরের উপর। মধ্যযুগে ইংলিশ আইন অনুসারে ১৬ বছরের পূর্বে বিয়ে সর্বজন স্বীকৃত ছিল।
টাটা হিতাচি কনস্ট্রাকশন মেশিনারী
২০০৭ সালে খনন যন্ত্র নির্মাণ বিভাগের অর্ধেকেরও বেশি বাজার সংস্থাটির হাতে ছিল। তখন থেকে কোমাৎসু এবং ভলভো বাজারের শেয়ার অর্জন করছে, তারই সঙ্গে হিতাচি খনন যন্ত্র বাজারের ৩০-৪০% প্রতিনিধিত্ব করে। সংস্থার বাণিজ্যিক দপ্তর বেঙ্গালুরুতে অবস্থিত এবং জামশেদপুর, ধরওয়াদ ও খড়গপুরের তিনটি উৎপাদন কেন্দ্র রয়েছে। স্পেনে সার্ভিলেম এসএ এবং লেবারোও নামে দুটি অধীনস্থ কোম্পানী রয়েছে সংস্থাটির। সংস্থার বার্ষিক আয় ২৩০০ কোটি টাকা। এটি ভারতের নির্মাণ শিল্পের বাজারের প্রধান সংস্থার মধ্যে একটি।
বাল্যবিবাহ
ধর্ম
বেশিরভাগ ধর্মে বিবাহযোগ্য বয়সকেই সমর্থন করা হয়। খ্রিস্ট ধর্মে বয়ঃসন্ধির আগে কোনো মেয়ের বিয়ের ব্যাপারে নিষেধাজ্ঞা আছে। হিন্দু বৈদিক লিপিতে মেয়েদের বিয়ে বয়ঃসন্ধি শুরুর ৩ বছর পর করার নির্দেশ দেয়া হয়েছে। ইহুদি বিশেষজ্ঞগণ বয়ঃসন্ধির পূর্বে বিয়ে নিরুৎসাহিত করেছেন, কিন্তু একই সাথে, ক্ষেত্রবিশেষে, ৩ থেকে ১২ বছরের শিশু কন্যাকে তার পিতা বিয়ে দিতে পারেন।
টাটা হিতাচি কনস্ট্রাকশন মেশিনারী
ইতিহাস
১৯৬১ সালে কোম্পানিটি টাটা ইঞ্জিনিয়ারিং এন্ড লোকোমোটিভ কোম্পানি নামে তার জামশেদপুর কেন্দ্রের থেকে নির্মাণ সরঞ্জাম উৎপাদন শুরু করে, যা বর্তমানে টাটা মোটরস নামে পরিচিত। ১৯৮৪ সালে, এটি হাইড্রলিক এক্সকাভেটরস তৈরির জন্য হিটাচি কনস্ট্রাকশন মেশিনারী সংস্থার সঙ্গে প্রযুক্তিগত সহযোগিতার চুক্তি করে। ২০০০ সালে এইচসিএম জেভি'তে ২০% শেয়ার অর্জন করেছিল, যা ২০০৫ সালে ৪০% বৃদ্ধি পায় এবং বর্তমানে ৬০% এ দাঁড়িয়েছে। কোম্পানি ভারতে একক ব্র্যান্ডের মধ্যে সর্বাধিক হাইড্রোলিক এক্সকাভেটর সরবরাহ করে।   বর্তমানে জামশেদপুর (ঝাড়খণ্ড), খড়গপুর (পশ্চিমবঙ্গ) এবং ধরওয়াদ (কর্ণাটক)-এ উৎপাদন কারখানা রয়েছে।
বাল্যবিবাহ
ধর্ম
ক্যাথলিক চার্চ অনুসারে, সর্বনিম্ন বিয়ের বয়স ছেলেদের জন্য ১৪ ও মেয়েদের জন্য ১২ ধরা হয়। পরে ১৯৮৩ সালে যাজকীয় অনুশাসনে ১৯১৭ সালের সংশোধিত বয়স ছেলেদের ক্ষেত্রে ১৬ ও মেয়েদের ক্ষেত্রে ১৪ বছর বজায় থাকে।
টাটা হিতাচি কনস্ট্রাকশন মেশিনারী
পণ্য পরিসীমা
থাম্ব|হায়দ্রাবাদে একটি টাটা হিতাচি খননকারী যন্ত্রের কাজ নিম্নলিখিত পণ্য নির্মাণে টিএইচসিএম-এর উপস্থিতি আছে -
বাল্যবিবাহ
ধর্ম
কিছু ইসলামি বিয়ের প্রথানুযায়ী ১০ বছরের কম বয়সী মেয়েকে বিয়ে দেয়ার প্রচলন আছে। সহীহ বুখারি ও সহীহ মুসলিম -এর বর্ণনা অনুসারে, শরীয়াহ আইনের ভিত্তি হল মুহাম্মদের জীবনাদর্শ। তিনি তাঁর তৃতীয় স্ত্রী আয়শা (রাঃ) -কে ৬ বছর বয়সে বিয়ে করেন এবং ৯ বছর বয়স থেকে বৈবাহিক জীবন শুরু করেন। কিছু মূলধারার ইসলামি চিন্তাবিদদের মতে, সময়ানুক্রমিক বয়স নয়, বরং অভিভাবকরা যখন মেয়েকে শারীরিক ও মানসিকভাবে বিবাহযোগ্য মনে করবে, মুসলিম ধর্মীয় আইনানুযায়ী সেইটাই বিয়ের উপযুক্ত বয়স। তবে তা নির্ধারণ করা কঠিন। এবং শরীয়াহ আইনের ভিত্তি অনুযায়ী এবং অধিকাংশ মুসলিম চিন্তাবিদের মতে ১৩ বছরের নিচে মেয়েদের বিয়ে দেয়া গ্রহণযোগ্য।
লিঙ্গভেদে
থাম্ব|মধ্যযুগে খ্রিষ্টান ধর্মে বাল্যবিবাহ
ছেলে
ছেলেদের কখনো কখনো অপরিণত বয়সে বিয়ে দেয়া হয়। কিন্ত ইউনিসেফের তথ্য অনুযায়ী," তুলনামূলকভাবে মেয়েরা এর বেশি শিকার হয়"। অপরিণত বয়সের ছেলেদের বিয়ের হার সামান্য। সেপ্টেম্বর, ২০১৪ এর হিসাব অনুযায়ী ১৫৬ মিলিয়ন ছেলে বাল্যবিবাহের শিকার।
মেয়ে
মেয়েদের উপর বাল্যবিবাহের প্রভাব দীর্ঘমেয়াদি। বিশেষত স্বাস্থ্য, শিক্ষা এবং সামাজিক উন্নয়নের প্রেক্ষিতে। এর প্রভাব কৈশোরের পরও স্থায়ী হয়। উন্নয়নশীল বিশ্বে ১৫-১৯ বছর বয়সী নারী মৃত্যুর প্রধান কারণ গর্ভধারণ ও সন্তান প্রসব। পৃথিবীর সর্বোচ্চ বাল্যবিবাহের দেশ নাইজার, যেখানে প্রতি ৪ জনের মধ্যে ৩ জন মেয়ের বিয়ে হয় তাদের ১৮তম জন্মদিনের আগেই।
বাল্যবিবাহের কারণসমূহ
ইউএনএফপিএর তথ্য মোতাবেক, যে সকল কারণ বাল্যবিবাহের জন্য দায়ী তার মধ্যে রয়েছে দারিদ্র্য এবং অর্থনৈতিক অস্থিতিশীলতা; লিঙ্গ বৈষম্য; জমি-জমা বা সম্পদের চুক্তি; পরিবারের সম্মান রক্ষা; প্রচলিত প্রথা বা চর্চা; এবং নিরাপত্তাহীনতা, বিশেষত যুদ্ধ, দুর্ভিক্ষ বা মহামারীর সময়। অন্যান্য কারণসমূহের মধ্যে আছে-  বিয়ের মাধ্যমে দুই পরিবারের মধ্যে শক্তিশালী বন্ধন গড়ে তোলা।
যৌতুক প্রথা
বাম|থাম্ব|থাইল্যান্ডের একটি বাগদান অনুষ্ঠানে বিয়ের জন্য কনেকে দেয়া উপহারের আনুষ্ঠানিক উপস্থাপন বিয়ের সময় মেয়েকে যৌতুক দেয়ার প্রথা অনেক প্রাচীন কাল থেকে চলে আসছে যা এখনও বিশ্বের কিছু কিছু জায়গায় প্রচলিত আছে। এ প্রথায় মেয়ের বিয়েতে অভিভাবক সম্পত্তি দান করে যা বেশিরভাগ পরিবারের জন্য অর্থনৈতিক হুমকিস্বরূপ। যৌতুকের জন্য সম্পদ জমানো ও সংরক্ষণ করার যে প্রতিবন্ধকতা তা সাধারণ ব্যাপার। একারণে মেয়ের পরিবার কিছু নগদ অর্থ বা জমিজমা যোগাড় করার সাথে সাথেই মেয়ের বয়স বিবেচনা না করেই বিয়ে দিতে তৎপর হয়।
মেয়েদের ক্ষেত্রেও যৌতুক দেয়ার রীতি প্রচলিত আছে। তবে তাকে কনের মূল্য বা পণ নির্ধারণ বলা হয়। এই রীতিতে বর কনের পরিবারকে বিয়েতে রাজি করানোর জন্য পণের টাকা দিয়ে থাকে। কিছু দেশে কনের বয়স যত কম হয়, তার উপর নির্ধারিত পণের মূল্য তত বেশি হয়। এই রীতির কারণে মেয়ের পরিবার মেয়েকে তাড়াতাড়ি এবং সর্বোচ্চ পণদাতার কাছেই বিয়ে দিতে উদ্যত হয়। দুর্বল অর্থনীতিতে এভাবেই পরিবার আয়ের উৎস অনুসন্ধান করে।
নির্যাতন, জোরপূর্বক দেশান্তর  ও দাসত্ব
নিউইয়র্ক টাইমসের প্রতিবেদন ও কিছু গবেষকদের দাবি অনুযায়ী, ভারতবর্ষে বাল্যবিবাহের উৎপত্তি ১০০০ বছরের আগ থেকে, যখন মুসলিমরা ভারত আক্রমণ করে। আক্রমণকারীরা কুমারী হিন্দু মেয়েদের ধর্ষণ করত বা তাদের লুট করে নিয়ে যেত, যার ফলে হিন্দু সম্প্রদায় তাদের কন্যা সন্তানদের রক্ষা করার জন্য কম বয়সে বিয়ে দিত।
ভয়, দারিদ্র্য, সামাজিক চাপ ও নিরাপত্তাহীনতা
থাম্ব|ইংলিশ মঞ্চ অভিনেত্রী এলেন টেরি ১৬ বছর বয়সে ৪৬ বছর বয়সী জর্জ ফ্রেডেরিক ওয়াটস -কে বিয়ে করেন। পরবর্তীতে সে স্বীকার করেছে, সে ঐ বয়সে কনে হিসেবে স্বচ্ছন্দ বোধ করত না। ১৯২৮ সালে ৮১ বছর বয়সে টেরি মারা যান। সামাজিক নিরাপত্তাহীনতা বিশ্ব জুড়ে বাল্যবিবাহের অন্যতম কারণ। উদাহরণস্বরূপ, নেপালে যদি কোনো সাবালিকা (১৮ বছরের ঊর্ধ্ব) অবিবাহিত থাকে তবে তা সমাজের চোখে কলঙ্ক।  অন্যান্য অপরাধ সংগঠিত হওয়ার আশঙ্কা, যেমন ধর্ষণ যা শুধু একটা মেয়ের জন্য বিপর্যয়ই নয়, বরং সমাজে তার গ্রহণযোগ্যতাও কমিয়ে দেয়।যেমন, মেয়েদের বিবাহযোগ্যা ভাবা হয় না যদি না তারা কুমারী হয়। কিছু প্রচলিত প্রথা অনুযায়ী ধারণা করা হয়, অবিবাহিত নারী কোনো নিষিদ্ধ সম্পর্কে জড়াতে পারে, বা গোপনে পালিয়ে যেতে পারে যা পরিবারের জন্য লজ্জাজনক, অথবা দরিদ্র পরিবার নিজস্ব আর্থ-সামাজিক গোষ্ঠীর ভেতর তাদের প্রাপ্তবয়স্কা মেয়ের জন্য উপযুক্ত পাত্র খুঁজে নাও পেতে পারে। এসকল ভয় ও সামাজিক চাপের কারণে বাল্যবিবাহ বেশি হয়ে থাকে।
অত্যন্ত দরিদ্র পরিবারের কাছে মেয়ে আর্থিকভাবে বোঝাস্বরূপ, যার কারণে কম বয়সে বিয়ে দেয়া হয় যাতে পরিবার এবং মেয়ে উভয়েই লাভবান হতে পারে। দরিদ্র পরিবার মেয়েদের ভরণ-পোষণের ভার বহন করতে না পেরে বিয়েকেই তাদের আর্থিক সুরক্ষার একমাত্র উপায় বলে মনে করে। ইহুদী ইতিহাস পর্যালোচনা করে বিশেষজ্ঞরা অভিমত দেন যে দারিদ্র্য, উপযুক্ত পাত্রের অভাব, অনিশ্চিত সামাজিক ও অর্থনৈতিক পরিস্থিতি এসব কারণে বাল্যবিবাহ বেশি হত।
বাম|থাম্ব|দক্ষিণ লেবাননের একটি কমিউনিটি সেন্টারে সিরিয়ান শরণার্থী কন্যা শিশুদের আঁকা বাল্যবিবাহ নিরোধক চিত্র বাল্যবিবাহের অন্যতম একটি কারণ হল, অভিভাবকদের ধারণা যে অল্প বয়সে বিয়ে মানে নিরাপত্তা সুনিশ্চিত করা। অভিভাবকদের মতে বিয়ে মেয়েদের অবাধ যৌন সম্পর্ক ও যৌন সংক্রামণ থেকে সুরক্ষা দেয়। তবে বাস্তবে অল্প বয়সী মেয়েদের বেশি বয়সের পুরুষের সাথে বিয়ে দেয়া হয় যার ফলে তাদের যৌন সংক্রমণের ঝুঁকি আরো বৃদ্ধি পায়। অবিবাহিত মেয়েদের তুলনায় বিবাহিত মেয়েরাই এইচআইভি বা এইচপিভি ভাইরাসে বেশি আক্রান্ত হয়।
ধর্ম ও আইন
যদিও বেশিরভাগ দেশে বিবাহের নূন্যতম বয়স ১৮ বছর ধরা হয়, কিন্তু অনেক দেশের আইনে অভিভাবক বা বিচারপতির সম্মতিক্রমে এর ব্যতিক্রম করা যায়। এ ধরনের আইন সমূহ শুধু উন্নয়নশীল দেশ বা রাষ্ট্রীয় ধর্মের মাঝেই সীমাবদ্ধ নয়। ১৯৮৩ সালের যাজকীয় আইনানুযায়ী বিবাহের সর্বনিম্ন বয়স ছেলেদের জন্য ১৬ বছর ও মেয়েদের জন্য ১৪ বছর ধার্য করা হয়। ২০১৫ সালে, স্পেন বিবাহের সর্বনিম্ন বয়স পূর্বেকার ১৪ থেকে ১৬ -তে উত্তীর্ণ করে। মেক্সিকোতে ১৮ বছরের নিচে অভিভাবকের সম্মতিক্রমে বিবাহ দেয়া যায়, তবে তার জন্য অবশ্যই মেয়ের বয়স ন্যুনতম ১৪ ও ছেলেদের বয়স ১৬ হতে হবে। ২০১২ সালে ইউক্রেনে পারিবারিক আইন সংশোধন করে ছেলে ও মেয়ের বিয়ের বয়স ১৮ করা হয়, তবে আদালতের সিদ্ধান্ত সাপেক্ষে ১৬ বছরে বিয়ে করা যাবে যদি তা ছেলে ও মেয়ে উভয়ের জন্য মঙ্গলজনক হয়। যুক্তরাষ্ট্রের বেশিরভাগ রাষ্ট্রে আদালতের অনুমতি সাপেক্ষে বাল্যবিবাহের অনুমতি দেয়া হয়। ২০১৫ সাল থেকে কানাডাতে বিবাহের ন্যুনতম বয়স ১৬ বছর। যুক্তরাজ্যে, ইংল্যান্ড ও ওয়েলসে এবং উত্তর আয়ারল্যান্ডে ১৬-১৭ বছর বয়সী ছেলে মেয়ের ক্ষেত্রে অভিভাবকের সম্মতিক্রমে বিয়ের অনুমতি আছে। স্কটল্যান্ডে উক্ত বয়সের জন্য অভিভাবকের অনুমতির প্রয়োজন হয় না। তবে ১৬ বছরের নিচে বিয়ে হলে তা ১৯৭৩ সালের বৈবাহিক আইন অনুযায়ী বাতিল বলে গণ্য হবে।
যে দেশে বিয়ের সর্বনিম্ন বয়স যত কম সে দেশে বাল্যবিবাহের হার তত কম হবে এটা সবসময় সঠিক না। তবে আইন দ্বারা সীমাবদ্ধ বয়স এবং কোনো দেশের বিয়ের গড় বয়সের মাঝে একটা সম্পর্ক বিদ্যমান। ইসলাম প্রধান দেশগুলোতে সাধারণত বেসামরিক আইন নয় বরং শরীয়াহ আইন অগ্রাধিকার দেয়া হয়। ইউনিসেফের রিপোর্ট অনুযায়ী, বিশ্বে যে ৫ টা দেশে বাল্যবিবাহের হার সর্বোচ্চ তা হল- নাইজার (৭৫%), চাদ (৭২%), মালি (৭১%), বাংলাদেশ (৬৪%), গিনি (৬৩%)। এবং এই ৫টা দেশের প্রত্যেকে ইসলাম প্রধান রাষ্ট্র।
রাজনৈতিক ও অর্থনৈতিক চুক্তি
থাম্ব|১৬৯৭ সালে ১২ বছর বয়সী মেরি আডেলেইডের সাথে ফ্রান্সের ভবিষ্যত উত্তরাধিকারী ১৫ বছর বয়সী লুইসের বিয়ে হয়। এই বিয়ের কারণ ছিল রাজনৈতিক ঐক্যজোট। বাল্য়বিবাহ অনেক সময় আর্থসামাজিক পরিস্থিতির উপর নির্ভর করে। প্রাচীন ইউরোপে সামন্তপ্রথা যখন প্রচলিত ছিল তখন রাজনৈতিক সমঝোতার একটা পন্থা ছিল বাল্যবিবাহ। তখনকার অভিজাত পরিবারগুলোর মধ্যে বাল্যবিবাহের দ্বারা অর্থনৈতিক বা রাজনৈতিক বন্ধন সুদৃঢ় হত। এবং বিবাহের মাধ্যমেই দুই পরিবারের মধ্যে চুক্তি হত যার ভাঙ্গন দুই পরিবারের মধ্যে মারাত্নক প্রভাবের সম্ভাবনা তৈরি করত।
দেশভেদে বাল্যবিবাহ
ইউএনএফপিএ -র রিপোর্ট অনুযায়ী, ২০০০-২০১১ সালের মধ্যে উন্নয়শীল দেশসমূহের ২০-২৪ বছর বয়সী নারীদের প্রায় এক-তৃতীয়াংশ (প্রায় ৩৪%) তাদের ১৮তম জন্মদিনের পূর্বেই বিবাহিত। ২০১০ সালে এর আনুমানিক সংখ্যা প্রায় ৬৭ মিলিয়ন। প্রায় ১২% নারী ১৫ বছর বয়সের আগে বিবাহিত। বাল্যবিবাহের প্রবণতা স্থানভেদে ভিন্ন হয়। বিশ্বব্যাপী, শহরাঞ্চলের মেয়েদের তুলনায় গ্রামাঞ্চলের মেয়েদের বাল্যবিবাহের প্রবণতা প্রায় দ্বিগুণ।
আফ্রিকা
থাম্ব|250x250পিক্সেল|বাল্যবিবাহ এবং মতের বিরুদ্ধে বিয়ের প্রতিবাদে পোষ্টার ইউনিসেফের তথ্য অনুযায়ী, আফ্রিকার তিন দেশে ১৮ বছরের নিচে মেয়েদের বাল্যবিবাহের হার ৭০% এর বেশি। এর মধ্যে নাইজারে বাল্যবিবাহের হার সর্বোচ্চ। ২০-২৪ বছর বয়সী নাইজেরীয়ান নারীদের মধ্যে ৭৬% নারী ১৮ বছরের আগে এবং ২৮% নারী ১৫ বছরের আগে বিবাহিত। এই ইউনিসেফের রিপোর্ট ১৯৯৫-২০০৪ সাল পর্যন্ত সংগ্রহীত নমুনার উপর ভিত্তি করে তৈরি। বর্তমানে অবকাঠামোগত দুর্বোধ্যতা ও অঞ্চলভিত্তিক সহিংসতার কারণে এই হার অজানা।
আফ্রিকান দেশগুলোতে বিয়ের সর্বনিম্ন বয়স ১৬-১৮ বছর ধার্য করা হয়েছে। ইথিওপিয়া, চাদ এবং নাইজারে বিয়ের বৈধ বয়স ১৫ বছর, কিন্তু স্থানীয় রীতি এবং ধর্মীয় আদালত ১২ বছরের নিচে বিয়ে দেয়ার ক্ষমতা রাখে। পশ্চিম আফ্রিকা ও উত্তর-পূর্ব আফ্রিকাতে বাল্যবিবাহের প্রথা সুবিস্তৃত। তাছাড়া দারিদ্র্য, ধর্ম, প্রথা এবং সংঘাত প্রভৃতি কারণে আফ্রিকার কিছু অঞ্চলে বাল্যবিবাহের হার বেশি।
২০০৬ সালের হিসাব অনুযায়ী, নাইজেরিয়ায় বাল্যবিবাহের কারণে ১৫-২০% শিশু স্কুল ত্যাগ করে।
২০১৬ সালে মুসলিমদের পবিত্র মাস রমজানের এক ভোজ পর্বের সময় গাম্বিয়ার রাষ্ট্রপতি ইয়াহইয়া জাম্মেহ বাল্যবিবাহ এবং জোরপূর্বক বিয়ে নিষিদ্ধ ঘোষণা করেন।
২০১৫ সালে, মালাউই বাল্যবিবাহ নিষিদ্ধ করে এক আইন পাশ করেন যেখানে বিবাহের সর্বনিম্ন বয়স ধরা হয় ১৮ বছর। এরপরের বছর সবচেয়ে গুরুত্বপূর্ণ অর্জন আসে গার্লস এমপাওয়ারমেন্ট নেটওয়ার্কের প্রচেষ্টায়, যার ফলে আদিবাসী ও ঐতিহ্যবাহী নেতাদের বাল্যবিবাহ নিষিদ্ধ করতে হয়।
মরক্কোতে বাল্যবিবাহ একটি সাধারণ ব্যাপার। প্রতি বছর ৪১,০০০ বিয়ে হয় বাল্যবিবাহ। ২০০৩ সালের পূর্বে বাল্যবিবাহে কোনো প্রকার আইনি অনুমতি লাগতো না। তবে ২০০৩ সালে মরক্কো পারিবারিক আইন পাশ করে মেয়েদের বিয়ের বয়স ১৪ থেকে ১৮ -তে উন্নিত করে। এর কম বয়সে বিয়ের জন্য আদালত এবং অভিভাবকের অনুমতি লাগবে। কিছু বাল্যবিবাহের কারণ মরক্কোর সংবিধানের ৪৭৫ নং অনুচ্ছেদে বর্ণিত ফৌজদারি আইন, যাতে বলা হয়েছে ধর্ষক তার শাস্তি এড়ানোর জন্য অপরিণত বয়স্ক ধর্ষিতাকে বিয়ে করতে পারবে। অনেক প্রচারণার পর ২০১৪ সালে এই সংশোধন করা হয় যাতে ধর্ষক বিয়ের মাধ্যমে ও কোনোভাবে শাস্তি এড়াতে পারবে না।
এশিয়া এবং ওশেনিয়া
থাম্ব|ভারতে বাল্যবিবাহ। ১৯০০ সালে ১২ বছর বয়সী রানা প্রতাপ কুমারী ১৬ বছর বয়সী চতুর্থ কৃষ্ণরাজা ওয়াদিয়ারকে বিয়ে করেন। ২ বছর পর ব্রিটিশ শাসনাধীন ভারতের অধীনে মহীশূরের রাজা হন। অর্ধেকের বেশি বাল্যবিবাহ সংগঠিত হয় দক্ষিণ এশীয় দেশসমূহের মধ্যে ভারত, পাকিস্তান, বাংলাদেশ এবং নেপালে। ১৯৯১-২০০৭ সালে দক্ষিণ এশিয়ায় বাল্যবিবাহের হার কম ছিল। কিছু চিন্তাবিদের মতে, এই হ্রাসের কারণ হল শিক্ষার হার বৃদ্ধি পাওয়া।
মধ্যপ্রাচ্য
২০১৩ এর রিপোর্ট অনুযায়ী, আফগানিস্তানে ৫৩% নারী ১৮ বছরের আগে বিবাহিত এবং ২১% নারী ১৫ বছরের আগে বিবাহিত। আফগানিস্তানে বিয়ের বৈধ বয়স ১৫ বছর (পিতার অনুমতি সাপেক্ষে)। আফগানিস্তানের ৩৪টি প্রদেশের মধ্যে বাল্যবিবাহের অন্যতম কারণ হল তাদের প্রচলিত বা'আদ প্রথা। এই রীতিতে গ্রামের মুরুব্বিরা যাদের জিরগা বলা হয়, তারা দুই পরিবারের মধ্যে বিবাদ নিষ্পত্তি বা ঋণ পরিশোধের জন্য অথবা কোনো অপরাধের শাস্তিস্বরূপ দোষী পরিবারের ৫-১২ বছর বয়সী কন্যা সন্তানকে জোরপূর্বক বিয়ে দেয়। অনেকসময় মেয়ের চাচা বা দূরসম্পর্কের কোনো আত্নীয়ের অপরাধের শাস্তিস্বরূপ তাকে বাল্যবিবাহে বাধ্য করা হয়।
অর্ধেকের বেশি ইয়েমেনি নারীর বিয়ে ১৮ বছরের আগে হয়, কারো কারো ৮ বছরেরও আগে। বিয়ের বয়স ১৫ বা ১৮ করার প্রচেষ্টাকে ইয়েমেন সরকারের শরীয়াহ আইন বিভাগ বাঁধা দিয়ে একে ইসলাম-বিরোধী ঘোষণা দেন। ইয়েমেনি মুসলিম সক্রিয় কর্মীরা বলেন, ৯ বছর বয়সেই মেয়েরা বিবাহের উপযুক্ত হয়।
এপ্রিল ২০০৮ সালে নুজুদ আলি নামে ১০ বছর বয়সী এক মেয়ে ধর্ষণের পর তার স্বামীকে তালাক দেয়। এই ঘটনার পর বিয়ের বয়স ১৮-তে উত্তীর্ণ করার ঘোষণা দেয়া হয়। সেপ্টেম্বর ২০১৩ সালে, ৮ বছর বয়সী এক মেয়েকে ৪০ বছর বয়সী পুরুষের সাথে বিয়ে দেয়ার পর বিয়ের রাতেই অতিরিক্ত রক্তক্ষরণে মৃত্যুবরণ করে।
ইউনাইটেড নেশানস পপুলেশন ফান্ড - এর গবেষণা অনুযায়ী, তুরস্কে ১৮ বছরের নিচে মেয়েদে বিয়ের হার ২৮.২% যা প্রতি ৩টি বিয়ের মধ্যে ১টি।
দক্ষিণ-পূর্ব এশিয়া ও ওশেনিয়া
থাম্ব|১৯৩৯ সালে ইন্দোনেশিয়ায় বাল্যবিবাহ উদ্‌যাপনের পর এক দম্পতি পাহাড়ীয় উপজাতিদের মধ্যে মেয়েদের কম বয়সে বিয়ে দেয়ার প্রবণতা বেশি। বার্মিজ কারেন উপজাতিরা বাচ্চার জন্মের আগেই তাদের বিয়ে ঠিক করে থাকে।
ইন্দোনেশিয়াতে মুসলিম আলেমগণ একাধিক অপ্রাপ্তবয়স্ক মেয়ে বিয়ে করে থাকে, যাদের অনেকের বয়স ১২ বছরেরও কম। ইন্দোনেশীয়ান আদালত এই প্রথা বন্ধ করতে দন্ডবিধির ব্যবস্থা করেছেন। কিন্তু স্থানীয় আদালতে এর বিরুদ্ধে কার্যকর পদক্ষেপ গ্রহণ করা হয়নি। বাম|থাম্ব|একজন কিশোরী কনে তার নিকাহ -তে ১৯৭৪ সালের বিবাহ আইনে বর্ণিত আছে, বিয়ের জন্য নারীর বয়স কমপক্ষে ১৬ বছর এবং পুরুষের বয়স কমপক্ষে ১৯ বছর হতে হবে।বিভিন্ন সামাজিক যোগাযোগ মাধ্যম যেমন ফেসবুকের জনপ্রিয়তা বৃদ্ধির সাথে কিছু অঞ্চলে অল্প বয়সে বিয়ের হার বৃদ্ধি পেয়েছে।
বাংলাদেশ
বিশ্বব্যাপী বাল্যবিবাহের সর্বোচ্চ হার যে দেশগুলোতে বাংলাদেশ তার মধ্যে অন্যতম। প্রতি ৩টি বিয়ের ২টি হয় বাল্যবিবাহ। ২০০৫ সালের পরিসংখ্যান অনুযায়ী, সেসময়ের ২৫-২৯ বছর বয়সী নারীর মধ্যে ৪৯% এর বিয়ে হয়েছে ১৫ বছর বয়সে। "বিশ্বজুড়ে শিশুদের অবস্থা-২০০৯" এর রিপোর্ট অনুযায়ী, ২০-২৪ বছর বয়সী নারীদের ৬৩% -এর বিয়ে হয়েছে ১৮ বছর পূর্ণ হওয়ার আগেই। ২০০৮ সালের এক সমীক্ষা অনুযায়ী, গ্রামাঞ্চলে কোনো মেয়ের প্রতি বাড়তি বছর অবিবাহিত থাকার ফলে সে গড়ে ০.২২ বছর বাড়তি পায় শিক্ষা গ্রহণের জন্য। যত দেরীতে মেয়েদের বিয়ে হয়, তত তারা প্রতিরোধমমূলক স্বাস্থ্য সেবার সুযোগ পায়। অল্প বয়সে বিবাহিত মেয়েরা সাধারণত পরিবার পরিকল্পনা নিয়ে উদাসীন থাকে। এদের মধ্যে মাতৃ-মৃত্যুর হার বেশি এবং স্বামীর পরিবারে এদের অবস্থানও নিচে থাকে। বাংলাদেশে মেয়েদের বিবাহের সর্বনিম্ন বয়স ১৮ বছর ও ছেলেদের ২১ বছর, তবে সম্প্রতি ২০১৭ সালে বাল্যবিবাহ নিরোধক বিল পাশের মাধ্যমে বিশেষ ক্ষেত্রে আদালতের অনুমতি সাপেক্ষে ১৮ বছরের নিচে বিয়ের অনুমতি দেয়া হয়।
ভারত
ইউনিসেফের তথ্য অনুযায়ী, "বিশ্বজুড়ে শিশুদের অবস্থা-২০০৯" শীর্ষক প্রতিবেদনে বলা হয়, ২০-২৪ বছর বয়সী নারীদের ৪৭% -এর বিয়ে হয়েছে ১৮ বছর বয়সে, এর মধ্যে গ্রামাঞ্চলে ১৮ বছরের পূর্বেই বিয়ে হয়েছে ৫৬% -এর। ২০১১ এর আদমশুমারি অনুযায়ী, ভারতে মেয়েদের বিয়ের গড় বয়স ২১ বছর। ২০০৯ এর এক জরিপ অনুযায়ী, বাল্যবিবাহের হার কমে ৭% -এ নেমেছে। ২০১১ সালের আদমশুমারিতে তা ৩.৭% -এ নেমে এসেছে।
"শিশুদের জন্য জাতীয় পরিকল্পনা বাস্তবায়ন প্রকল্প-২০০৫" -এ ২০১০ এর মধ্যে বাল্যবিবাহ সম্পূর্ণরূপে নির্মূল করার লক্ষ্য নির্ধারণ করা হয়েছে।
নেপাল
ইউনিসেফের প্রতিবেদন অনুযায়ী, ২০১১ সাল পর্যন্ত ২৮.৮% বিয়ে বাল্যবিবাহ। ইউনিসেফের এক আলোচনা পত্রে বলা হয়, নেপালের ৭৯.৬% মুসলিম নারী, পাহাড়ি অঞ্চলে বসবাসরত ৬৯,৭% নারী (ধর্ম নির্বিশেষে) এবং গ্রামাঞ্চলে বসবাসরত ৫৫.৭% নারী ১৫ বছর বয়সের পূর্বেই বিবাহিত। যারা কিছুটা উচ্চবিত্ত পরিবারে জন্মগ্রহণ করে তাদের বিয়ের বয়স ২ বছর বৃদ্ধি পায়।
পাকিস্তান
২০১৩ এর ২টা রিপোর্ট অনুযায়ী, ৫০% এর বেশি বিয়ে হয় মেয়েদের ১৮ বছর বয়সের নিচে। ইউনিসেফের অন্য রিপোর্টে বলা হয়, ৭০% নারীর বিয়ে হয় ১৬ বছরের আগে।
পাকিস্তানে স্বরা বা ভানী নামে এক প্রথা প্রচলিত যেখানে গ্রামের মুরুব্বিরা পারিবারিক দ্বন্দ্ব নিষ্পত্তির জন্য বা অপরিশোধিত দেনা শোধ করার জন্য মেয়েদের বিয়ে দিয়ে থাকে। স্বরা রীতিতে মেয়েদের বিয়ের গড় বয়স ৫ থেকে ৯ বছর। একইভাবে ওয়াত্তা সাত্তা রীতি ও বাল্যবিবাহের অন্যতম কারণ।
জনসংখ্যা পরিষদের তথ্য অনুযায়ী, ৩৫% নারী ১৮ বছর পূর্ণ হওয়ার আগেই সন্তান জন্মদান করে, ৬৭% নারী গর্ভধারণ করে, ৬৯% নারী ১৯ বছর পূর্ণ হওয়ার আগেই সন্তান জন্মদান করে। ১৯ বছরের নিচে মাত্র ৪% নারী সঙ্গী নির্বাচনে কোনো মতামত প্রদান করে। ৮০% নারী কাছের বা দূর সম্পর্কের আত্নীয়ের সাথে বিবাহ বন্ধনে আবদ্ধ হয়।
স্ক্যান্ডিনেভিয়া
এপ্রিল ২০১৬ তে রয়টার্স রিপোর্ট করে, নিষেধাজ্ঞা সত্ত্বেও বাল্যবিবাহের শিকার মেয়েদের অনেক সময় আশ্রয় কেন্দ্রে অত্যাচার সহ্য করতে হয়।
বেলজিয়াম
এপ্রিল ২০১৬ তে ওয়াশিংটন পোস্ট রিপোর্ট করে, ২০১৫ সালে ১৭ জন অপ্রাপ্তবয়স্ক কনে বেলজিয়ামে আসে এবং ২০১৬ তে আরো ৭ জন। একই রিপোর্টে আরো বলা হয়, ২০১০-২০১৩ সালের মধ্যে পুলিশ অন্তত ৫৬টা বলপূর্বক বিয়ের অভিযোগ লিপিবদ্ধ করেন।
রাশিয়া
রাশিয়ার পারিবারিক আইন অনুযায়ী, বিয়ের সাধারণ বয়স ১৮ বছর। কোনো উপযুক্ত কারণ দর্শানো পূর্বক এবং স্থানীয় পৌরসভার অনুমতি সাপেক্ষে ১৬-১৮ বছর বয়সে বিয়ের অনুমতি দেওয়া হয়।
যুক্তরাজ্য
স্কটল্যান্ডে বিয়ের সর্বনিম্ন বয়স ১৬ বছর এবং অভিভাবকের অনুমতির প্রয়োজন হয় না। ২০০৫ সালের অনুসন্ধান অনুযায়ী, যুক্তরাজ্যে ১৫-১৯ বছর বয়সী ৪.১% নারী বিবাহ ছাড়া সম্পর্কে আবদ্ধ, যার মধ্যে ৮.৯% নারী স্বীকার করেছে তারা ১৮ বছরের পূর্বেই এধরনের সম্পর্কে অবদ্ধ।
লাতিন আমেরিকা
লাতিন আমেরিকা ও ক্যারিবিয়ান দ্বীপপুঞ্জে বালেবিবাহ খুব সাধারণ। প্রায় ২৯% নারী ১৮ বছরের পূর্বেই বিবাহিত। গুয়াতেমালায় স্থানীয় মায়ান সম্প্রদায়ে বাল্যবিবাহের হার বেশি। ১৫ বছরের পূর্বে বাল্যবিবাহের ক্ষেত্রে সংখ্যার দিক দিয়ে ব্রাজিল বিশ্বে চতুর্থ। দরিদ্রতা ও আইন প্রয়োগে শিথিলতার জন্য বাল্যবিবাহের হার বৃদ্ধি পাচ্ছে।
কানাডা
২০১৫ সাল থেকে কানাডায় বিয়ের সর্বনিম্ন বয়স ১৬ বছর। অপরাধ আইনের ২৯৩.২ আর্টিকেল অনুযায়ী, বিয়ের পাত্র বা পাত্রীর অন্তত একজনের বয়স যদি ১৬ বছরের নিচে হয় তবে ঐ বিয়ে উদ্‌যাপন, সাহায্য বা অংশগ্রহণে সর্বোচ্চ ৫ বছরের কারাদণ্ড হতে পারে।
যুক্তরাষ্ট্র
২০১০ সালে যুক্তরাষ্ট্রের সরকারী সংস্থা জাতীয় স্বাস্থ্য পরিসংখ্যান কেন্দ্রের তথ্য অনুযায়ী, ১৫-১৭ বছর বয়সী ২.১% নারী বাল্যবিবাহের শিকার। ১৫-১৯ বছরের ৭.৬% নারী বিবাহ বা বিবাহ বহির্ভূত সম্পর্কে লিপ্ত। ১৬ বা তার ঊর্ধ্বে অভিভাবকের অনুমতি সাপেক্ষে এবং ১৮ বছরের ঊর্ধ্বে অভিভাবকের অনুমতি ছাড়াই বিয়ে করা যায়।
বাল্যবিবাহের প্রভাব
থাম্ব|490x490পিক্সেল|বিশ্বব্যাপী ১৫-১৯ বছর বয়সী প্রতি ১০০০ নারীর মধ্যে জন্মদান হার বাল্যবিবাহের প্রভাব মেয়েদের উপর ব্যাপক, যা প্রাপ্তবয়স্ক হওয়ার পরও থেকে যায়। কিশোরী বয়সে বা তারও আগে বিবাহিত নারীরা কম বয়সে গর্ভধারণ করার ফলে স্বাস্থ্যগত সমস্যায় ভুগে। কম বয়সে গর্ভধারণ সন্তান জন্মদানে জটিলতা সৃষ্টি করে। গরীব দেশসমূহে অল্প বয়সে গর্ভধারণ শিক্ষার জন্য বাঁধা হয়ে দাঁড়ায়, যা তাদের অর্থনৈতিক মুক্তিকে বাধাগ্রস্ত করে। বাল্যবিবাহের শিকার নারীরা সাধারণত পারিবারিক সহিংসতা, শিশু যৌন নির্যাতন এবং বৈবাহিক ধর্ষণের শিকার হয়।
স্বাস্থ্য
বাল্যবিবাহ মেয়েদের স্বাস্থ্য ও জীবনের জন্য হুমকি স্বরূপ। উন্নয়নশীল বিশ্বে গর্ভধারণ ও সন্তানধারণের জটিলতা অল্প বয়সে নারী মৃত্যুর অন্যতম কারণ। ১৫-১৯ বছর বয়সী গর্ভবতী নারীদের মাতৃমৃত্যুর সম্ভাবনা ২০ বছর বয়সী গর্ভবতী নারীদের তুলনায় দ্বিগুণ। আর ১৫ বছরের কম বয়সী নারীদের ক্ষেত্রে মাতৃমৃত্যুর সম্ভাবনা ৫-৭ গুন বেশি। যেসব নারী ১৫ বছরের পূর্বে সন্তান জন্মদান করে তাদের ফিস্টুলা বিকশিত হওয়ার সম্ভাবনা প্রায় ৮৮%। যা বিভিন্ন সংক্রমনের অন্যতম কারণ। ২০ বছর বয়সী বিবাহিত নারীদের যৌন সংক্রমিত রোগের সম্ভাবনা বেশি
বাল্যবিবাহ শুধু মাত্র মায়ের স্বাস্থ্যই না বরং শিশুর স্বাস্থ্যের জন্য ও হুমকি স্বরূপ। ১৮ বছরের নিচে মেয়েদের অপরিণত সন্তান জন্মদান বা কম ওজনের সন্তান জন্মদানের সম্ভাবনা ৩৫-৫৫%। তাছাড়াও শিশু মৃত্যুর হার ৬০% যখন মায়ের বয়স ১৮ বছরের নিচে। যেসব নারী কম বয়সে শিশুর জন্ম দেয় ঐসব শিশুদের রোগ প্রতিরোধ ক্ষমতা দুর্বল হয় ও শিশু অপুষ্টিতে ভোগার সম্ভাবনা বেশি। বাল্যবিবাহের প্রাদুর্ভাবের কারণে জনসংখ্যার হার বৃদ্ধি পায়।
নিরক্ষরতা এবং দারিদ্র্য
বাল্যবিবাহ মেয়েদের শিক্ষা জীবনের ইতি ঘটায়, সাধারণত অনুন্নত দেশসমূহে। একইভাবে নিরক্ষর মেয়েদের বাল্যবিবাহের হার বেশি। যেসব মেয়েদের শুধু প্রাথমিক শিক্ষা সম্পন্ন হয়েছে তাদের ১৮ বছরের নিচে বিয়ের সম্ভাবনা মাধ্যমিক শিক্ষাপ্রাপ্ত মেয়েদের তুলনায় দ্বিগুণ। এবং একেবারে নিরক্ষর মেয়েদের ১৮ বছরের নিচে বিয়ের সম্ভাবনা মাধ্যমিক শিক্ষাপ্রাপ্ত মেয়েদের তুলনায় তিনগুন বেশি। পারিবারিক দায়িত্ব পালন ও সন্তান লালন-পালনের জন্য বিয়ের পর বেশিরভাগ মেয়ের শিক্ষা জীবন ব্যাহত হয়। শিক্ষা ছাড়া মেয়ে এবং নারীদের উপার্জনের সামান্য পথ -ই খোলা থাকে। এ কারণে নারীদের ক্রমাগত দারিদ্র্যের সাথে লড়াই করতে হয়, বিশেষত যদি তাদের স্বামী মারা যায় বা তাদের বিবাহ বিচ্ছেদ হয়। যেহেতু বাল্যবিবাহের ফলে মেয়েরা স্বামীর চেয়ে তুলনামূলক কম বয়সী হয়, তাই তারা কম বয়সে বিধবা হয় এবং অর্থনৈতিক ও সামাজিক সংকটে পড়ে।
পারিবারিক সহিংসতা
অল্প বয়সে কম শিক্ষিত বিবাহিত মেয়েদের পারিবারিক সহিংসতার হার বেশি। বিয়ের পর সাধারণত স্বামীর পরিবারে থাকার কারণে গ্রাম বা অন্য এলাকায় চলে যেতে হয়। এর ফলে শিক্ষা জীবনের ইতি ঘটে, আবার নিজ পরিবার ও বন্ধু-বান্ধব থেকে দূরে যাবার ফলে সে সামাজিক সমর্থন ও হারায়। মেয়ে অল্প বয়সী হওয়ার কারণে সে তার স্বামীর বাধ্য হবে- এমনটাই মনে করে স্বামীর পরিবার। পরিবার হতে এই বিচ্ছিন্নতা নারীর মানসিক বিপর্যয়ের কারণ হয়ে উঠে।
স্বামীর সঙ্গে বয়সের ব্যবধান বেশি হওয়ায় মেয়েদের উপর সহিংসতা ও জোরপূর্বক সঙ্গমের ঘটনা বেশি হয়। কম বয়সে বিবাহিত মেয়েরা বিবাহ পরবর্তী সহিংসতায় বেশি ভুগে। কম বয়সে বিয়ের কারণে মেয়েরা সম্পূর্ণরূপে স্বামীর উপর নির্ভর করে। পারিবারিক ও যৌন নির্যাতন তাদের জীবন ব্যাপী মানসিক ও শারীরিকভাবে বিপর্যস্ত করে তোলে, কারণ ঐ সময় তাদের মানসিক বিকাশ গঠনের সময়। এ কারণে তারা বিষণ্ণতা এমনকি আত্নহত্যার চিন্তা ও করে।
নারী অধিকার
জাতিসংঘ ঘোষণা করে, বাল্যবিবাহ মানবাধিকারের জন্য হুমকি স্বরূপ। নারীদের প্রতি সকল ধরনের বৈষম্য দূর করার জন্য সম্মেলন (সিইডিএডাব্লিউ), শিশু অধিকার আদায়ের জন্য কমিটি (সিআরসি) এবং সার্বজনীন মানবাধিকার ঘোষক কমিটি বাল্যবিবাহ ঠেকানোর উদ্দেশ্যে আন্তর্জাতিক কিছু নীতিমালা নির্ধারণ করেন। বাল্যবিবাহ নারীদের অন্য অনেক অধিকার ও লঙ্ঘন করে। যেমন, লিঙ্গ ও বয়সের ভিত্তিতে সমতা, স্বাস্থ্য খাতে সর্বোচ্চ মান নিশ্চিত করা, দাসত্ব থেকে মুক্তি, শিক্ষার অধিকার, চলাফেরার স্বাধীনতা, সহিংসতা থেকে মুক্তি এবং বিয়েতে নিজ সম্মতি প্রদানের অধিকার। এই আইনগুলির লঙ্ঘনের প্রভাব শুধুমাত্র নারীর উপরই না, তার সন্তান এবং বৃহত্তর সমাজের উপরও পড়ে।
উন্নয়ন
উচ্চ হারে বাল্যবিবাহ দেশের অর্থনীতিতে বিরূপ প্রভাব ফেলে কারণ বাল্যবিবাহ নারী শিক্ষা ও শ্রম বাজারে নারীর অংশগ্রহণে বাধা দেয়। কিছু গবেষকের মতে, বাল্যবিবাহের উচ্চ হার দারিদ্র্য বিমোচনে ৮টি সহস্রাব্দ উন্নয়ন লক্ষ্যমাত্রার প্রত্যেকটিকে এবং বৈশ্বিক প্রচেষ্টাকে বাধাগ্রস্ত করে।
ইউনিসেফ নেপালের এক রিপোর্টে জানায়, বাল্যবিবাহের ফলে উৎপাদন বাধাগ্রস্ত হয়, দরিদ্র্তা বৃদ্ধি পায়, স্বাস্থ্যহানি ঘটে, যা সমগ্র নেপালের উন্নয়নে বিরূপ প্রভাব ফেলে। এক জরিপে দেখা যায়, যেসব নারী ২০ বছরের পরে বিয়ে করে তারা নেপালি নারীদের মধ্যে মোট আয়ের বৃদ্ধিতে দেশের জিডিপি ৩.৮৭% বৃদ্ধি করতে পারে। এই হিসেব পর্যালোচনা করে দেখা যায়, বাল্যবিবাহের ফলে নারী শিক্ষার হার হ্রাস পায় ও নারী বেকারত্বের হার বৃদ্ধি পায়, পাশাপাশি তাদের সন্তানদের মধ্যেও শিক্ষার নিম্ন হার ও দারিদ্র্যের উচ্চ হার লক্ষ্য করা যায়।